
Preliminara expliko 


Okazione di internaciona *koloquo pri 
Ido, qua eventis che KCE (Kulturala Centro 
Esperantista), en La Chaux-de-Fonds, Suisia, 
inter la 13-ma e la 15-ma di aprilo 2018, me 
diskurse prizentis en Esperanto, ye la 14-ma, 
rezumo di komparanta studiuro pri la 
developeso di Esperanto ed Ido kom poeziala 
lingui. 

Pos mea diskurso, Perla Martinelli, 
redakterino dil kultural Esperanto-revuo Literatura Foiro, dum 
koloquo-pauzo pregis me kompozar artiklo pri la tri Ido-poetini 
quin me mencionabis — Heidi Neussner, Tatanka (t.e. Siobhan 
Sheehan) ed Ausma Pormale —, publikigota en la feminala 
rubriko di venonta numero di LF. 

Me volunte aceptis la defio, ma retroveninte adheme, pos 
la unesma probo, me konstatis ke la disponebla materiaro esas 
nesuficanta por apta artiklo pri la tri poetini, e do me promisis a 
Perla kompozar texto pri altra feminala temo, lore ankore 
selektota. Pos kelka monati me sendis a lu la promisita artiklo, 
qua aceptesis e pose aparis en LF sub la titulo Virino, kiu 
scipovas latinon... (n-ro 296, p. 329-334). 



Dopa (adgardena) 
fasado di KCE en La 
Chaux-de-Fonds. 

Ica libro kontenas mea Ido-tradukuro dil tota artiklo e 
anke la parti dil unesma chapitro qui (pos interkonsento kun 
Perla) ne aparis en LF. Pluse, la chapitro pri Rosario 
Castellanos esas modifikita e kelke korektigita. Do ica verko 
esas kelke plu ampla kam la revual artiklo e kontenas anke du 
plusa ped-noti e multa plusa imaji (15 kontre 3!). Me adjuntis 
anke tri detaloza indexi (di personi, verki e loki). 

Esis mea unesma probo skriptar pri feminala temo, e la 
tasko montresis plu *difikulta kam me expektis. Me konsultis 
36 verki da 38 autori (19 mulieri e 19 viri, do tote equitatoze!) 
ed agis tre cirkonspekte per inkluzar multa citaji ed evitar 
divagi, digresi e sterila spekuli. Ica verko kontenas do preske 
nula judiko da me e multa judiki da altri (certe experta pri la 
temo), olquin me penis aranjar harmonioze quale la perli di 
koliaro. 

Parkompozinte la verko, restis en me ula sento pri 
nekompleteso. La bibliografio pri Rosario Castellanos e, 
precipue, pri Juana Ines de la Cruz esas tante richa, tante plena 
de surprizanta nuanci, ke me esperas uldie retrovenor ad eli, por 
studiar lia verki e plu bone komprenar ed intelektar — e anke 
amar! — la feminala naturo. 

Fine me devas dankar mea amiko Partaka pro lua pacienta 
e kompetenta revizo dil manuskripto di ca verko. 

1. Maskulista proverbi en Esperanto. 


Analizante la etimologio dil Esperanto-radiko kurb/, 
Vilborg (1993: 73) konfesas ke «Ne esas klara pro quo 
Zamenhof preferis -b- vice -v-, plu intcrnaciona». 1 Segun 
Golden (1996: 19), Zamenhof selektis kurb/ vice kurv/ pro 
pudoro, ed il donas detaloza (e pitoreska!) expliko pri lua 
decido: 


«Ni retrovenez al tempo 
pasinta, a Bialystok, en la yari 
kande la Zamenhof-infanto 
komencis lernar lingui ne en klas- 
chambri ma surstrade ek la boki 
di diversa-genta habitanti di lua 
urbo naskal. Tale il havis 



okazioni audar quale plebeyi e 
bubi kustumas lardizar sua parolo 

Strado Zielona («Verda»), quan la familio di 

per blasfemi, quodlibeti, grosiera Zamenhof habitis en Biafystok, Polonia. 
vorti e trivial expresuri [...]. Un de ta grosiera vorti en la 
Polona linguo esas kurwa (pron. kurva), qua signifikas 
“prostitucatino”, “debochistino”. Ludwik sendubite audis ol 


1 «Ne estas klare, kial Z preferis -b- antau -v-, pli intemacia». 

multafoye ek la boko di Polona bubachi, exemple en la 
expresuro “tu, kurwa- filio!. 

Probable la yuna Ludwik, ne ja plene 
komprenante la signifiko di kurwtL 
nereflekteme uzis ol heme, e Matreto 
Rozalia, shokate, kuris por quik lavar la 
boko di sua filio per sapono ed exhortar ilu 
ne plus dicar ta grosiera vorto. Forsan anke 
Patreto Markus intervenis e punisis il per 
vergo, por ke il mem plu efikive merkez la 
interdikto. Tale, Ludwik tre frue saveskis ke 
la bisilabo kurva esas tabual». 2 


«Ni reiru en la pasintecon al Bjcilistoko en la jaroj, kiam la 
Zcimenhof-infano komencis cilproprigi lingvojn ne en klas-cambroj 
sed surstrate el la busoj de diversagentaj logantoj de sia 
naskigurbo. Tiel li havis okazojn audi, kiel vulgaruloj kaj 
stratbuboj kutimcis lardi sian parolon per blasfemoj, scikroj, 
fivortoj kcij trivialaj esprimoj [...]. Unu el tiuj vulgaraj vortoj en la 
pola lingvo estas kurwa (elp. kurva) signifanta prostituitinon, 
malcastulinon. Luvovikito [tale!] sendube audis gin multfoje el la 
busoj depolaj bubacoj, ekzemple en la esprimo “ci, kurwa -filo!”. 

Povas esti, ke la juna Ludoviko, ankorau ne plene komprenante 
la signifon de kurwa, senpripense uzis gin en la hejmo, kaj Panjo 
Klara [tale!] sokiginte, kuris por tuj lavi al sia filo la buson per 
sapo kaj admoni lin, ke li ne plu diru tiun fivorton. Eble ankau 
Pacjo Marko intervenis kaj tanis la haiiton al la knabo per 
vergado, por ke li ec pli efike enkapigu la malpermeson. Tiel, 
Ludovikito [tale!] tre frue eksciis, ke la dusilabajo kurva estas 
tabua». 



Rozalia Zamenhof (1839-1892), 
matro dil autoro di Esperanto. 

Ka la autoro di Esperanto tale procedis 
nur pro pudoro, o anke pro respekto? Segun 
Desmet’ (2009), «Zamenhof tre profunde 
konocis la homini. Ni ritrovas lua konoco 
kompreneble en lua verkaro, precipue en la 
Proverbaro»? Tamen Bavant (2006: 7) 
judikas multa lua proverbi kom «surprizante 
desagreabla», 3 4 i.a. kande koncernesas 
«komerco e mulieri». 5 Nu, pro quo rekursar 
ad eufemismi? Certena proverbi esas klare e 
plene maskulista! 6 


,p. 'hr -- 

r 1 ESPERANTO 
I i r»? z*\ M r'N )*ior 


Proverbaro Esperanta 

Fm/cologlo rurji-pol«-(ranca-i£crmarv» 


L. L. ZAMENHOF 



Duesma edituro di Proverbaro 
Esperanta (1925). 


3 «Zamenhof havis tre fundan konon de la virina gento. Ni retrovas 
lian konon kompreneble en lia verko, precipe en la Proverbaro». 

4 «surprize malagrablaj». 

5 «komerco kcij virinoj». 

6 Yen kelka exempli: Kie diablo ne povas, tien virinon li sovas («Ube 
diablo ne povas, adibe mulieron lu shovas»). Kie regas virino, 
malbona estas lafino («Ube guvernas homino, mal esas la fino»). 
La lango de virino estas sia glavo («La lango di muliero es lua 
rapiero»). La plej dangera homo — malbona in ’ en domo («La 
maxim danjeroza homo es mal muliero en domo»). Larmo virina 
baldau sekigas («Lakrimo di muliero balde sikeskas»). Malbona 
virino diablon superas («Mala muliero superiras diablo»). Ne 
ekzistas savo kontrau malbona virino («Ne existas salvo kontre 
mala muliero»). Rol’ de virino — bona mastrino («Rolo di homino 
— esar bon mastrino»). Se edzino ordonas, domo ordon ne konas 
(«Se imperas spozino, heme mankas ordino»). Virina lango bucas 
sen sango («Muliero-lango buchas sen sango»). Virino kolera pli ol 
hundo dangera («Iraco da muliero esas maxima danjero»). Virta 
virino straton ne konas («Muliero vertuoza sur strado ne pazas»). 


8 






2. Muliero qua savas la Latina. 


Tamen, segun quante me 
savas, nula proverbo en la 
kolekturo da Zamenhof direte 
aludas la instrukteso di mulieri e 
mem min multe la relato inter 
lia instrukteso e mariajebleso, 
quale yena Hispana maskulista 
proverbo, qua astonis e shokis 
me, kande me unesmafoye 
renkontris ol: Mujer que sabe 
latm, ni encuentra marido, ni tiene buen fin («Muliero qua 
savas la Latina nek prokuras a su spozulo nek havas fortuno 
fina»). Femandez Poncela (2002: 136) lokizas ol en Mexikia e 
citas sep varianti uzata en Hispania. En posa verko (2012: 146) 
la sama autorino citas mem plu pikanta varianto ( Mujer que 
sabe latin ni pesca marido, ni tiene buenfin, t.e. «Muliero qua 
savas la Latina nek peskas spozulo nek havas fortuno fina») 
inter plusa ok varianti, ma ne lokizas li. 

Segun Femandez de Alba (2008: 85), «Ta proverbo 
venas de antea yarcenti, kande la genitori impedis sua filiini 
studiar, nam li timis ke, se eli divenos pedanti, nulu volos 



https://santaclaraclasica.blogspot.com 

spozigar eli, e li — la genitori — mustos entratenar eli til la 
fino di sua vivo». 7 E1 dicas pluse ke, segun informo da ula 
kolegino en Madrid, «nun, en Hispania, saber latin (“savar la 
Latina”) ankore uzesas por rekomendar 
presorgo pri mulieri. Kande viro dicas esa 
sabe latin (“ita savas la Latina”), il vizas 
avertar sua kompanuli, por ke ili esez 
cirkonspekta, nam ta muliero povus postular 
sua yuri». 8 

Regretinde, tala stranja relato inter 
instrukteso e mariajebleso segun semblo 
ankore esas renkontrebla en certena regioni di 
nia viratre (mis)guvernata terglobo. Exemple, 
segun detaloza statistikal studiuro da Ganguli 


7 «Ese refrdn viene de siglos atrds, cuando los padres impedian a 
sus hijas estudiar temiendo que si se convertfan en unas 
marisabidillas nadie las iba ci querer en matrimonio y ellos —sus 
padres — tenclrian que mantenerlas hasta elfin de sus dias». 

8 «actualmente en Espaha “saber latin ” todavia se utiliza como 
aviso de precaucion con las mujeres. Cuando un hombre dice “esa 
sabe latin ” es una alerta para que sus compaheros se anden con 
cuidado porque esa mujer podria reclamar sus derechos». En sua 
Gran Diccionario Espahol-Esperanto (2003), Fernando de Diego 
propozas yena tradukuri por sabe (mucho) latin (p. 724): «li estas 
tre ruza» («il esas tre ruzoza»); «li scias kie la kankroj pasigas la 
vintron» («il savas ube la kankri pasas la vintro»); «li estas homo 
sperta kaj lerta» («il ne indijas experienco e cienco»); «li ec el 
sablo vipojn tordas» («il tordas flogilo mem ek argilo»). 



Ina Ganguli (n. 1979), 
adyunto-profesoro pri 
ekonomiko che la 
Universitato di 
Massachusetts Amherst 
(USA) e kunautoro di 
interesiva studiuro pri 
genrala eduko-brecho en 
Sud-Amerika. 

ed a. (2010), en Sud-Amerika esas plu basa la probableso ke 
mulieri plu instruktita mariajez su, e kande eli ya mariajas su, 
esas plu alta la probableso ke eli spozigez viro min instruktita... 

Tamen ja en 1518 la 
eminenta Erasmus de Rotterdam 
(1466-1536), en sua Abbatis et 
Eruditae (colloquium), t.e. 

“(Konverso) inter abadulo ed 
eruditino”, «klare expresis ke il 
aprobas la instruktado di mulieri». 9 
En ta amuziva verko, abadulo 
Antronius dicas a Magdalia, 
enirinte elua libroza chambro, i.a. 
ke literaturo ne konvenas a 
muliero, same kam kargo-selo ne 
konvenas a bovo, ed el oportune ed 
ironioze respondas: «Tamen vu ne 
darfas negar ke plu multe 
konvenas kargo-selo a bovo kam 
mitro ad asno o porko...». 10 


9 «klare esprimis, ke li aprobas klerigon de virinoj» (Barandovska- 
Frank2011: 15). 

10 «Atqui negare non potes, quin magis quadrent clitellae bovi, quam 
mitra asino, aut sui...». 



I-l'UI) Batav 

Kotkkod f Ex IIAC K] ANA..'u‘.'> 


Un del edituri di Colloquia da Erasmus, 
imprimita en 1664 en Lugdunnum 
Batavorum (Leiden), en la famoza 
Officina Hackiana, qua apartenis a le 
Hackius, familio di Nederlandana 
imprimisti qui agadis en Leiden (1663- 
1677) e Rotterdam (1664-1669). 

3. Rosario Castellanos, Mexikiana eminentino 


Pro la konoceso (adminime lora) di ta 
maskulista proverbo en Sud-Amerika, Rosario 
Castellanos (1925-1974), «un del maxim 
inteligenta mulieri en Mexikia», u poeto, 
romanisto, novelisto, esayisto, diplomacisto, 
«magna feministo» 12 e defensanto dil yuri dil 
indijeni en lando, «ube lore preponderis 
hierarkii, etati di oficisti, respekto ad 
institucioni, viri», 13 e la vivo di qua, same kam 
elua personaleso e verkaro, esis «facinanta, 
multa-faceta e plena de kontrasti», 14 oportune — «kun sua 
kustumal ironio» 15 — selektis la titulo Mujer que sabe latin... 
(“Muliero qua savas la Latina...”), por sua «maxim interesiva 
verko kom esayisto», 16 qua aparis en 1973 e pose rieditesis 


11 «Una de las mujeres mds inteligentes de Mexico», segun elua 
amikino Dolores Castro Varela (n. 1923), Mexikiana poeto ed 
esayisto, qua enuncis tal judiko dum diskurso en Casa de las 
Humanidades, en la chef-urbo di Mexikia, ye la 22-ma di junio 
2007 (Fernandez de Alba 2008: 79, 81). 

12 «granfeminista» (Lamas 2017: 36). 

13 «que era muy jerdrquico, muy de escalafones, muy de respeto a las 
instituciones, muy de hombres» (Fernandez de Alba 2008: 80). 

14 «fascinante, poliedrica y Ilena de contrastes» (Lanseros 2011: 123). 

15 «con su acostumbrada ironia» (Femandez de Alba 2008: 85). 

16 «su obra mds interesante como ensayista» (samloke). 


Rosario Castellanos 

Mujer que 
sabe latin... 



ff l 


Unesma edituro di un del 
precipua verki da 
Castellanos. 

plurfoye. En ol Castellanos i.a. traktas la edukado di mulieri en 
Mexikia, analizas la developeso di lia sociala stando tra la 
historio e detaloze komentas l’agado da famoza skriptistini, 
exemple, Simone de Beauvior (1908-1986) e Virginia Woolf 
(1882-1941). 

Ka Castellanos savis la Latina? Pri to me trovis nula 



Rosario Castellanos dum plura periodi di sua vivo. 


konkreta informo, ma probable el studiis ol, nam el frequentis 
la yural fakultato di UNAM (Mexikiana Nacional Autonoma 
Universitato) e pose transiris ad olua filozofial e literatural 
fakultato, ube el divenis *magistro pri filozofio per sua tezo 

Sobre cultura femenina («Pri feminala kulturo»), defensita ye 
la 23-ma di junio di 1950. 17 

Ka Castellanos prokuris a su spozulo? Yes, en 1958 el 
mariajis su kun Ricardo Guerra Tejada (1927-2007), 
Mexikiana filozofo, jurnalisto e diplomacisto, quan el 
konoceskis en 1949 en la mencionita filozofiala fakultato, ube 
el esis studento ed il, adyunto-profesoro. En 1950, okazione di 
elua magistresko, Guerra komencis interrelatar kun 
Castellanos, quan il judikis kom «muliero tre kompleta omna- 
aspekte, ne nur pro sua talento, ma anke pro sua emociveso». 18 
Guerra memoras, ke lore «la juriani furiis, nam li dicis ke 
muliero devus ne pensar, e mem min multe parolar libere»... 19 
Lia relato interruptesis en 1952 e rikomencis en 1957. 20 Li 
intermariajis en 1958 ma divorcis en 1971. 21 La mariajala vivo 
ne esis facila por Castellanos, nam «La konstanta nefidelaji di 


17 vd. Torres Alonso 2017: 2. 

18 «una mujer muy completa en todos los aspectos, no sdlo desde el 
punto de vista de su talento, sino de la capacidad emotivci que 
tema». 

19 «el jurado estabci furioso porque decia que la mujer no tenia por 
que pensar, y mucho menos hciblar libremente». 

20 Dume, inter 1951 e 1955, Guerra esis spozulo di Lilia Carrillo 
(1930-1974), Mexikiana piktistino. 

21 Me cherpis la detali e citaji pri lia interrelato de interviuvo kun 
Guerra, partale konsultebla che: 

www.launion.com.mx/blogs/bajo-el-volcan/noticias/60666- 
epistolario-de-rosario-castellanos-a-ricardo-guerra.html 
Tamen Pleitez Vela (2006: 2) indikas 1967 kom la yaro dil 
divorco. 

lua spozulo e la manko di amoro duktis el a plura depresesi, 
psikiatrial kuracado e kelka suocido-probi»... 22 . 

Ka Castellanos havis fortuno fina? Tote ne. Ye la 7-ma di 
agosto di 1974, evante nur 49 yari, en Tel Aviv, ube el esis 
ambasadisto, el mortis heme pro elektro-shoko. 23 En lua kazo, 
realeskis do adminime duimo del maskulista proverbo... 



Ye 2016/05/25, Google celebris la 91-ma naskal aniversario di Rosario 

Castellanos. 


22 «Lcis continuas infidelidades de su marido y el desamor la llevaron 
a multiples depresiones, tratamientos psiquidtricos y algiin intento 
de suicidio» (Lanseros 2011: 125). 

23 Segun Ramirez-Orozco (2010: 7), Castellanos subisis la elektro- 
shoko dum ke el chanjis la ampulo di lampo en la salono, ed il 
nomizas ol «absurda acidento» («un absurdo accidente») Segun la 
ex-spozulo, en la mencionita interviuvo, «el desmetis la shui sur 
humida pavimento ed enswichas lampo e subisas elektro-shoko pro 
misfuncionanta kablo» («se quitd los zapatos con el piso humedo, y 
conecta una lampara y hay un cable que falla y le da un shock») 
La akto pri transpaso dicas nur «eIectrocucion probable» 
(«probabla elektro-shoko»)... 01 esas konsultebla che: 
www.rcivil.cdmx.gob.mx/museo-media/rosario_castellanos_def.pdf 

4. Plusa eminentino Mexikiana. 


Inter Castellanos e Juana Ines de la Cruz (1648-1695), 24 
Mexikiana monakino del Ordeno di Santa Hieronymus, 
fekunda skriptisto e «feministo avant-la-lettre», 25 existas 
adminime tri forta ligili. Unesme, Juana Ines de la Cruz esis un 
del skriptisti preferata da Castellanos, 26 qua «profunde konocis 
lua verkaro e samtempe esis duriganto di lua pensado». 27 
Duesme, pro lua romano Oficio de tinieblas (“Oficio di 
tenebri”), 28 «lua maxim matura prozajo», 29 aparinta en 1962, on 
atribuis a Castellanos la premio Sor 30 Juana Ines de la Cruz. 31 


24 Schmidhuber de la Mora (2017: 236-238), bone dokumentizante 
sua aserti, demonstris ke la nasko-dato 1651, ofte citata, esas 
eroroza. 

25 «feminista avant-la-lettre» (Cortes Velez 2014). La francajo avant- 
la-lettre signifikas «ante ke on kreis la koncernata vorto». Plu 
detaloza feminista perspektivo pri Juana Ines de la Cruz trovesas 
che Dufort (2011) ed Araujo (2014). 

26 vd. Ruiz Otero 2008: 172. 

27 «profunda conocedora de la obrci de Sor Jucina y a la vez 
continuadora de su pensamiento» (Ugalde Gonzalez 2009: 43). 
Segun Cuervo Hewitt (2013: 135), Juana Ines de la Cruz «lasis 
profunda traci» ( «dejd profundas huellas» ) en la verkaro da 
Castellanos. 

28 Aparis Franca tradukuro da Annette e Jean-Claude Andro, sub la 
titulo Le Christ des tenebres («Kristo di tenebri»), che Gallimard, 
Paris (1970, 1994). 

29 «la mds madura de su prosa» (Megged 2008: 3). 

30 Sor («Fratino») esas titulo donata, en la Hispana, al membrini di 
ula religial ordeni. 

31 vd. Mora/Serrano (2009: 3) e Cuervo Hewitt (2013: 136). 

Triesme, Castellanos kompozis du esayi 
pri Juana Ines de la Cruz — Asedios a Sor 
Juana («Sor Juana asiejata») ed Otra vez Sor 
Juana («Itere Sor Juana») —, qui aparis en lua 
kolekturo Juicios sumarios («Simpla judiki», 
1966), ed inkluzis la monakino kom un del 
personi en sua teatrajo El eterno femenino 
(«Lo eterne feminal», 1975). 32 

Quankam ne esas klara quale Juana Ines 
de la Cruz lernis la Latina, 33 lua bona posedo 



Unesma tomo di Juicios 
Sumarios (edituro de 1971), 
kun portreto pri Juana Ines 
de la Cruz sur la kovrilo. 


R. CA S TE LLANOS 

w§ Juicias 

M siunarios I 


32 vd. Cuervo Hewitt 2013: 135. 

33 Segun Araujo (2014: 26), elu «lernis la Portugalana e la Latina 
autodidakte e “Nahuatl” kun la indijeni cirkum sua domeno» 
(«Aprendeu portugues e latim por conta prdpria e a lingua 
“nahuatl” com o povo ao redor da sua fazenda» ). Tamen segun 
Moreno/Jimenez Moreno (2014: 43), elu «lemis la Latina per 
askoltar la lecioni qui destinesis a lua fratini» ( «Aprendeu latim 
escutando as aulas que eram dirigidas as suas irmas» ) e la 
domeno, «ube on kultivis maizo e manioko» ( «onde se plantava 
millio e mandioca»), apartenis a lua avulo. Segun Mendez 
Plancarte (1951: xxvii-xxviii), el recevis de sacerdoto Martfn 
Olivas 20 lecioni pri la Latina, «qui suficis ad el». Segun Uribe 
Rueda (1989: 119), el esis «superdotita» ( «superdotada» ) e 
«Dominacis la Latina pos exakte duadek lecioni» ( «Domin6 el 
latin en veinte lecciones exactamente»); pluse, lua avulo, Pedro 
Rami'rez de Arellano, «posedis richa biblioteko, maxim-granda- 
parte Latina, ube Juana inkluzis su de frua infant-evo por lektar, 
revar, skriptar e pensar» ( «poseia una biblioteca numerosa, buena 
parte de ella en latin, y en donde Juana se encerraba desde muy 
niha a leer, a sohar, a escribir y a pensar»). La naraco (o ka 
rakonto?) pri la duadek lecioni Latina venas, segun semblo, de elua 

di ta linguo atestesas i.a. dal *diglosiala uzo di “alta” e “basa” 
varianti en citaji e parodii en lua kristnaskala kanti, 34 en qui es 
remarkebla granda richeso di fonti klasika e posklasika. Pluse, 
en lua verkaro sidas anke originala Latina versi en stilo «alta- 
nivela ed eleganta». 35 A ta lemita linguo oportas adjuntar la 
Greka, segun la nuna savo. 36 Herrera Zapien 37 (2000: 168) 
opinionas ke «on ne povas negar a Fratino Juana la yuro 
apartenar al rango dil Mexikiana humanisti», 38 ed il mem 
judikas el kom «la maxim diversa-talenta e yune ridetanta» 39 
del humanista plumi en Mexikia. 

Pri senspozeso di Juana Ines de la Cruz ne esas necesa 
facar aparta emfazo, nam el esis monakino de frua evo. 40 Quala 


unesma biografo, sacerdoto Diego Calleja (1638-1725?), qua en 
1700, en biografio pri la famoza monakino, skribis, segun Herrera 
Zapien (1997: 175): «Nur duadek lecioni pri la Latina, segun atesto 
da bachelero Martfn de Olivas, qua donis li ad elu, ed el saveskis ol 
eminente» ( «Solas veinte lecciones de la lengua latina, testifica el 
bachiller Martm de Olivas, que la dio, y la supo con eminencia »). 
Pri mitologiala tendenci koncernanta la autodidakteso ed altra 
aspekti di lua vivo, vd. Fumagalli (2015). 

34 vd. Romero 2013. 

35 «elevadoy elegante» (Parodi 2012: 59). 

36 vd. Soriano Valles 2014: 126. 

37 «eminenta latinisto e profunda konocanto di Fratino Juana» 
( «eminente latinista y conocedor profundo de sor Jucina» ) segun 
Soriano Valles (2014: 11). 

38 «a Sor Jucina no puede regatedrsele el derecho a figurar entre los 
humanistas mexicanos». 

39 «lci mds versdtil y juvenihnente sonriente». 

40 vd. Schmidhuber de la Mora (2017: 251). 

esis lua fino? Certe ne bona, nam ye la 17-ma di aprilo 1695 el 
mortis infektita da pesto, qua atingis lua monakineyo. 41 En lua 
kazo, realeskis do la tota maskulista proverbo... 

Tamen lua vivo ed agado divenis neobliviebla, mem 
ikonatra, exemplo pri persistanta aspiro ad instrukteso da 
muliero en lando ube la universitati esis lore rezervata nur a 
viri. 42 Pro to lua figuro duras interesar e ravisar la maxim 
diversa experti e laiki en la tota mondo. 43 


41 vd. Gutierrez 2004: 46. Plura fonti neprecize parolas pri epidemio, 
ma Schmidhuber de la Mora (2017: 245-247) demonstris per 
dokumenti ke en ta monakineyo nur tri hieronimani mortis pro 
pesto en aprilo di 1695, e nur sep dum la tota yaro... 

42 Nun la *situaciono en Mexikia, evidente, esas tote altra, ma segun 

INEGI (Nacional Instituto pri Statistiko e Geografio), en 2015- 
2016 la nombro de viri ankore superiris olta de mulieri en 
Mexikian alta-grada skoli (18% kontre 16,1%), quankam la 
habitantaro feminal superiris la maskulal (51,4% kontre 48,6%). 
Statistiko trovebla che: 

www.inegi.org.mx/saladeprensa/aproposito/2017/mujer2017_Nal.pdf 

43 La literaturo pri Juana Ines de la Cruz divenas sempre plu 
abundanta, fekunda e bunta, e ne cesas aparar nova analizi, studii, 
tezi, explori e perspektivi, mem surprizanta. Exemple, segun la 
spiritisti (vd. Miglio 2016: 39), la spirito qua enkorpeskis che el 
esas la sama qua enkorpeskabis che Ioanna, spozino di Kuzas, 
intendanto di Herodes, un del mulieri risanigita da Iesu (Lukas 8: 
2-3; vd. Kauling 1926: 33), e qua pose enkorpeskis che Joana 
Angelica de Jesus (1761-1882), Braziliana monakino del Ordeno 
di Senmakula Koncepteso, quan Portugalana soldati ocidis per 
bayoneti dum invadar elua monakineyo. 


19 




Belega portreto (c. 1980) pri Juana Ines de la Cruz, ante lua monakinesko, 
dal maestra Mexikiana piktisto Jorge Sanchez Hernandez (1926-2006). 



Olima Mexikiana banko-bilieto di 1000 peso kun portreto 
pri Juana Ines de la Cruz. 

5. Amoroza Latina poetino nuna 


Nun me prizentez triesma intelektale facinanta (quankam 


min konocata) muliero. Me saveskis pri elu en 1988, kande me 
komencis korespondar Latine kun Japoniana profesoro, nome 
Tani Eiichiro, qua docis la Angla e la Franca en Nara e multe 


prizis anke la historio di Portugal. En la kuverto di sua unesma 


letro mea nova korespondanto inkluzis 
anke fotokopiuro {exemplum 
photocopiatum, segun lua expresuro) di 
artiklo aparinta en la Franca jurnalo 
Sud-Ouest, kun fotografuro, sub la titulo 
Le latin pour passeport («La Latina 
kom pasporto»), pri lua vizito, en la 
*Okcitana urbo Pau, che spozi Imme, 44 
nome Antoninus (Antonino) Imme 
(1901-1988), Sicilian, e Genovefa 
(Genevieve) Imme (1929-2012), 
Parisanino e fekunda Latina skriptisto. 
Sub la virtuoza plumo di Genevieve, 



Monumento honorizanta la Latina 
linguo, inaugurita en Pau en 1991. 
La supra surskriburo dicas «Latine 
ioquere ut civis terrarum habeare» 
(«Parolez Latine, por judikesar kom 
mondo-civitano»). 01 mencionas 
anke la nomo di Antonino Imme, 
transpasinta tri yari ante lore. La 
monumento konstruktesis pos 
demarshi dal vidvino Genevieve 
koram la municipala autoritatozi. El 
argumentis i.a. ke, seja existas 
Esperanto-monumento en Pau, 
anke la Latina meritas tal 


, , . ... honorizo... 

mem la konocata mternaciona abreviuro 


44 


Me renkontris en fidinda fonti anke la varianto Imme. 

S.O.S. divenis Latina: Succurrite, O Sodalesl 45 («Helpez, ho 
kompani!»). La spozi esis konocata Latina poeti e, segun la 
jumalo, heme li konversis Latine, omnadie. Pro to «Belgi ed 
Usani ofte vizitis li pro la plezuro expresar su en la linguo di 
Vergilius». 46 Sur la fotografuro on vidas la trio an tablo 
(Genevieve e la Japoniano — lore evanta 38 yari — stacanta, 
Antonino sidanta) e, sur la tablo, tri *kartun-libri en la Latina. 
A1 jumalisto la hostino interesive deklaris ke por el «ica linguo 
esas sinonimo di amoro ed amikeso. Di amoro, nam danke olu 
me konoceskis mea spozulo. Di amikeso, nam ol posibligis a ni 
dialogar kun homi de multa diversa landi». 47 

Pose me plu detaloze saveskis pri elu danke Dievoet 
(2014), qua citis anke fragmenti ek elua autobiografial skisuro 
Latine kompozita. 48 Genevieve Duron naskis ye la 31-ma di 
mayo 1929 en Issy-les-Moulineaux, suburbo di Paris. 49 En 1951 
el obtenis sua agregala grado pri klasika literaturo e divenis 
instruktisto. E1 docis la Franca, la Latina e la Greka, precipue en 
Pau. En 1954 el mariajis su unesmafoye e, sub la lora spozal 

45 Vox Latina 22/86: 554. 

46 «Des Beiges, des Americans leur on souvent rendu visite, pour le 
plaisir de s ’exprimer dans la langue \de\ Virgile». 

47 «cette langue est synonyme d’amour et d’amitie. D’amour parce 
que c ’est grace d elle que j ’ai rencontre mon mari. D ’amitie parce 
qu ’elle nous a permis de dialoguer avec des personnes de 
nombreux pays dijferents». 

48 Genovefae Imme biographia, tipo-skriburo, s.d. 

49 «In suburbio Luteticie Parisiorum». 

nomo Genevieve Metais, el publikigis sua unesma Latina verki 
en la revuo Vita Latina. De ta mariajal relato naskis du filii. 50 
En 1959 el partoprenis la quaresma internaciona kongreso di 
Vita Latina, en Avignon, ed en 1975 el ipsa organizis la 
kinesma tal kongreso, en Pau. Tamen, quankam el esis la vice- 
prezidanto, pos la kongreso Genevieve demisionis de ta 
societo, nam ol «kultivis ne vivanta, ma mortinta Latina», ed 
on preferis «diskutar France pri antiquaji». 51 Pose el 
konoceskis Antonino Imme, qua lore, en Roma, esis direktero 
di la Latina revuo Aventinum, fondita da 

lu ipsa en 1971. Tala konocesko, qua 

r n Per auras nuin 

esis «la maxim importanta evento» 52 en 

elua vivo, sequesis da intensa letro- 

kambio en la Latina, e fine, en 1978, 

ambi ja vidva, li intermariajis, kande el 

evis 49, ed il, 77. Lia mariajal relato 

duris dum nur 10 yari, til la transpaso da 

Antonino en 1988. 

Genevieve kompozis e publikigis Kovrilo di un de la Latina poemari 

da Genevieve Imme, montranta 

multa original e tradukita Latina verki en i'amomza olda paro Franca, 

unionata da l'anciena linguo. 



50 «Ex lioc matrimonium nati suntfilius etfilia». 

51 «Ex hac societate, in qua vice-praeses facta eram, postea me 
dimisi, quia Latinitatem non vivam secl mortuam colebat, cum 
FrancogaUice disputare coepisset de rebus antiquis». 

52 «Maximus eventus meae vivae». 

revui (precipue en Melissa) e anke libro-forme. Ecelas lua 
originala cienco-fiktiva 84-pagina romaneto Saeculorum 
transvectio («Veho tra la yarcenti»), aparinta en 1976, lua 221- 
pagina tradukuro di Maria Capodelania (1995), Kanadana 
romano dal Franca skriptisto Louis Hemon (1880-1913), e lua 
tri originala poemari bilingua (France e Latine): Amatoria 
Periegesis («Amoral voyajo»), Per auras iacta («Lansita al 
vento») e Haicua cottidiana («Omnadia haiku- i»), aparinta en 
1991, 1993 e 1998, rispektive. La unesma celebras lua dek yari 
de mariajal vivo kun Antonino ed ekvokas temo ne ofta en 
literaturo, nome, amoral pasiono inter evozi. E1 ya revis ke 
uldie Antonino e Genevieve esos memorata «kom exemplo pri 
perfekta amoro», 53 same kam Philemon e Baukls, Tristan ed 
Iseult od Abelard ed Heloise. En la duesma, kompozita pos la 
morto di Antonino, mixesas espero e desespero, ed en ca verko 
la deziro esar amorata expresesas tante ardoroze ke ol shokis 
mem Germana monakino, qua reprochis lua audaco. Aparis 
polemiko en la medio di novlatina literaturisti, ma plura poeti 
defensis la kritikata verko, i.a. la Germanino Anna Elissa 
Radke (n. 1940), ipse autoro di sis originala Latina poemari. 

Segun Dievoet (2014: 1), la verkaro da Genevieve, 
kompozita en la Latina, qua esas «komuna kulturala linguo 


53 


«in petfecti amoris exemplarium numero». 


24 



richa e nuancoza », 54 certe es emfazinda en «Europa, qua 
selektis kom komuna linguo ula komercala linguo, ula Angla 
aeroportual, povra e sennuanca ». 55 Segun me, tamen, ol 
precipue ecelas kom exemplo pri erudeso, talento, 
kompetenteso , 56 devoteso ed Amoro kun mayuskulo. Lua vivo, 
pluse, plene (mem duople!) refutas l’absurda proverbo qua 
motivizis ica artiklo... 



En agosto 2008, en Pau, la poetino Genevieve Imme, evanta 
ja 79 yari, vizitesis dal Germana filologo Carolus Henricus 
Rubricastellanus (Karl Heinz Graf von Rothenburg, n. 1934), 
famoza i.a. pro ecelanta Latina tradukado di 21 Asterix-tomi. 
Sur la fotografuro aparas anke ilua spozino Galina e lia filiulo 
Karl-Heinz Eugen. 


54 «une langue de culture commune, riche et nuancee». 

55 «l’Europe s’est choisi comme langue commune une langue 
commerciale, un anglais d’aeroportpauvre et sans nuances». 

56 Certe pro lua kompetenteso on selektis el kom un del 17 
kunlaboreri dil ecelanta Lexicon Recentis Latinitatis («Dicionario 
di Moderna Latina»), qua aparis unesme en du tomi (A-L, 1982 e 
M-Z, 1997) e pose en un unika tomo (A-Z, 2003, 728 p.) che 
Libreria Editrice Vaticana. Inter la kunlaboreri, cetere, kontesas 
entote kin mulieri savoza. 

